ครอบครัวสุขสันต์วันนี้มาไกลหน่อย มาตามรีวิวในเพจเฟซบุ้ค เราใช้เส้นทางจากมหาชัย วิ่งมาทางถนนเจษฎาวิถี เรื่อยมาตามทางจนผ่านหมู่บ้านสาริน ผ่านวัดโคกขาม เลยโรงเรียนอัสสัมชัญ พระราม2 เรื่อยมารวมประมาณ10 ก.ม. ร้านจะอยู่ซ้ายมือ เยื้องกับแยกที่จะไปจุดชมวิวปลาโลมา
ร้านที่ว่านี้ก็คือเรือนอาหาร บ้านวัฒนา 
บริการอาหารสารพัดเมนู โดยเฉพาะอย่างยิ่ง อาหารประเภทซีฟู๊ด บริเวณร้านตกแต่งสวยงาม มองด้านนอกว่าเล็กๆ พอได้เข้าไปด้านในถึงกับตะลึง เพราะว่ากว้างและลึกกว่าที่เห็นด้านนอกเป็นอย่างมาก ที่จอดรถกว้างขวาง รับแขกได้หลายร้อยคน รถจอดได้เป็นร้อยคัน เหมาะแก่การจัดเลี้ยงสังสรรค์เป็นอย่างยิ่ง หรือจะมาดินเนอร์ในมุมส่วนตัวริมน้ำก็เข้าท่าดี
เมนูร้านนี้เน้นเรื่องซีฟู๊ดเป็นหลัก อาหารแนะนำก็จะมี 
- แกงส้มไข่ปลาริวกิว 
- ปูผัดผงกระหรี่ 
-เนื้อปูหลน 
- ทะเลรวมนึ่งมะนาว 
- ทอดมันกุ้ง สำหรับเด็กๆ
- ปลากระพงทอดน้ำปลา 
นอกจากนั้นก็มี ขาหมูเยอรมัน หมูสามชั้นทอดเกลือ และอื่นๆอีกเพียบ ของหวานก็มีโทส กับไอศครีมนมสดแท้ 
รสชาติอาหารโดยรวมกลางค่ะ ไม่เผ็ดจัด ไม่หวาน ไม่จี๊ดจ๊าดจนเกินไป เหมาะกับทุกเพศทุกวัย อาหารจานค่อนข้างใหญ่ ราคาเหมาะสม บางอย่างก็ถูก บางอย่างก็สูงไป แต่โดยรวมแล้ว พอรับได้ค่ะ 
บรรยากาศดี ร้านโอ่โถงกว้างขวาง อาหารออกเร็ว ทันใจลูกค้าดีค่ะ
